Rugbyheld James Small (50) sterf | Netwerk24
Rugbyheld James Small (50) sterf
Deur Jana Breytenbach 10 Julie 2019 13:42
James Small | Foto: Gallo Images
James Small, die bekende Suid-Afrikaanse rugbyspeler en een van die helde van die 1995-Wêreldbekertriomf, is Woensdag op 50 jaar dood.
Vaughn Small, sy ma, het in trane bevestig haar seun is dood.
Hy was kort voor sy dood in Kaapstad en het per vliegtuig na Johannesburg gereis waar hy saam met sy dogter, Ruby (14), gewoon het. Ruby is ook die dogter van die bekende model Christina Storm. Small is in Johannesburg dood.
Daar word betroubaar verneem Small is omstreeks 12:00 dood nadat hy vermoedelik ‘n hartaanval gekry het.
Storm was na verneem word erg deur die nuus geskok.
Small het sy toetsdebuut op vleuel vir die Springbokke in 1992 teen Nieu-Seeland, Suid-Afrika se eerste toets ná sportisolasie, gemaak. Hy het in altesaam 47 toetse uitgedraf, waarvan die laaste in 1997 was.
"Ons vermoed dis 'n hartaanval, maar kan dit nog nie bevestig nie," sê sy ma.
Klik hier om meer oor James Small te lees.
Suid-Afrikaners, bekendes en oud-spanmaats het met skok en trane gereageer op die nuus. Volg hier regstreeks soos wat medelye instroom.
Joel Stransky, James Small, Balie Swart, André Joubert, Chris Rossouw en Hannes Strydom geniet die atmosfeer op Ellispark ná hul oorwinning teen die All Blacks.
Kyk dié hoendervel-oomblikke uit sy loopbaan:
Meer oor: James Small | Hartaanval
REGSTREEKS: Skok en trane oor James Small se dood
Saru: James Small het Bok-rugby versinnebeeld